Pokémon X og Y

Pokémon X og Pokémon Y (japansk:  ) er to videospill til Nintendo 3DS utviklet av Game Freak og utgitt av Nintendo. De er de første spillene i den sjette generasjonen i spillserien Pokémon. Spillene ble utgitt globalt 12. oktober 2013, og ble med dette de første Nintendo-utgitte spillene som ble utgitt samtidig i alle regioner.

Som i de tidligere spillene i serien følger man reisen til en ung pokémontrener (og trenerens venner) mens de trener pokémonene sine. Denne gangen finner handlingen sted i regionen Kalos (basert på Frankrike) med mål om å stoppe den kriminelle organisasjonen Team Flare, samtidig som man skal bli mesteren av Pokémon League. I X og Y introduseres 72 nye pokémonarter, og spillene har nye trekk som typen Fairy, personliggjøring av rollefiguren, oppdatert kamp- og treningsmekanikk, og polygonal 3D-grafikk (i motsetning til spritene som ble brukt i de tidligere spillene). En ny form for pokémon-utvikling, kalt «Mega Evolution» lar spilleren utvikle mange ferdigutviklede pokémoner. Spillene har samme handling og kan spilles uavhengig av hverandre, men i likhet med tidligere spill i serien må man bytte pokémon mellom de to spillene for å få tak i alle pokémonene.

Da spillene ble utgitt fikk X og Y god kritikk, og fikk ros for forbedringer av spillmekanikken og de mange nyskapingene utviklerne brakte til spillserien. Spillene var også en kommersiell suksess, og solgte fire millioner eksemplarer den første helga, og slo Pokémon Black og Whites rekord og gjorde dem til de raskestselgende spillene til Nintendo 3DS. Per juni 2016 hadde det blitt solgt 15 millioner eksemplarer av spillene, noe som gjør dem til de mestselgende spillene til 3DS.

Referanser

Eksterne lenker 
 

Nintendo 3DS-spill
Videorollespill
X og Y
Videospill fra 2013
X og Y
Videospill utviklet i Japan